ddrg/super_eurlex huggingface dataset:
3.

palauttaa mieliin, että instituutin tavoitteena on myötävaikuttaa sukupuolten tasa-arvon edistämiseen unionissa ja vahvistaa sitä, mihin sisältyy tasa-arvon valtavirtaistaminen kaikissa asiaankuuluvissa unionin politiikoissa ja niihin perustuvissa kansallisissa politiikoissa, sukupuoleen perustuvan syrjinnän torjuminen ja unionin kansalaisten tietoisuuden lisääminen sukupuolten tasa-arvosta; panee tyytyväisenä merkille, että työtä on priorisoitu useilla aloilla ja tämä on tuottanut korkealaatuisia ja näkyviä tuloksia tinkimättä kuitenkaan siitä, että painopiste on sukupuolten tasa-arvon valtavirtaistamisessa;
22.

toteaa, että yhdennentoista EKR:n arvioinnissa todetaan, että vaarana on, että EKR painostetaan vastaamaan toimintasuunnitelmiin, jotka etäännyttävät sitä sen päätavoitteesta eli köyhyyden lievittämisestä, joita on vaikeaa sovittaa yhteen EKR:n keskeisten arvojen kanssa ja jotka vaarantavat sen hyvin osaaman toiminnan, että kuulemisista huolimatta hallitusten ja kansalaisyhteiskunnan järjestöjen näkemykset (lukuun ottamatta joitakin merkittäviä poikkeuksia esimerkiksi Tyynenmeren alueella) on harvoin otettu huomioon ohjelmasuunnitteluun liittyvissä valinnoissa ja että yhdennentoista EKR:n ohjelmasuunnittelussa käytettiin näin ollen ylhäältä alas -lähestymistapaa keskittämisperiaatteen noudattamiseksi, mutta tämä tapahtui Cotonoun sopimuksen keskeisen kumppanuusperiaatteen kustannuksella; pitää valitettavana, että komissio on tähän asti jättänyt täysin huomiotta nämä havainnot; katsoo kuitenkin, että rauhan rakentaminen ja muuttoliikkeen perimmäisten syiden ratkaiseminen ovat kestävän kehityksen keskeisiä näkökohtia;
3.

toteaa, että yhteisyrityksen tavoitteita ei voitu edistää perinteisillä unionin välineillä; panee merkille, että yhteisyrityksellä on ollut jäsentävä vaikutus ja että se on yhdistänyt alat ja toimijat uusien arvoketjujen käyttöönoton mahdollistamiseksi ja on houkutellut yhä enemmän investointeja biopohjaisia teollisuudenaloja koskevien innovaatioiden kehittämiseen;
17.

on tyytyväinen siihen, että säätiön mukaan Villa Gualinon tiloihin liittyvät ongelmat on ratkaistu ja että toiminta nykyisissä tiloissa on lähitulevaisuudessa turvattu;
25.

panee merkille, että keskimääräinen maksuaika komitean velkojille on noussut vuodesta 2015, jolloin se oli 20 päivää, 26 päivään vuonna 2016; kehottaa komiteaa lyhentämään keskimääräistä maksuaikaansa velkojilleen kiireellisesti ottaen huomioon, että maksut on suoritettava 30 päivän kuluessa; kehottaa komiteaa raportoimaan vastuuvapauden myöntävälle viranomaiselle toimista, joilla on pyritty muuttamaan tätä kielteistä suuntausta, ja niillä saavutetuista tuloksista;
E.

ottaa huomioon, että unioni rahoittaa IMI 2 -yhteisyritystä Horisontti 2020 -puiteohjelman talousarviosta enintään 1 638 000 000 eurolla kymmenen vuoden ajan, että komissiota lukuun ottamatta IMI 2 -yhteisyrityksen osakkaiden on katettava 50 prosenttia käyttökustannuksista ja että niiden on määrä osallistua operatiivisen toiminnan rahoittamiseen käteissuorituksin ja/tai luontoissuorituksin, joiden arvo on yhtä suuri kuin unionin rahoitusosuus;
35.

panee tyytyväisenä merkille, että kustannustehokkaiden ja ympäristöystävällisten toimitilojen varmistamiseksi sekä hiilidioksidipäästöjen vähentämiseksi edelleen tai kompensoimiseksi virastolla on käytössä tulostamista ja tulostusratkaisuja koskeva uusi politiikka, jolla paperinkulutusta on vähennetty, ja se on ottanut käyttöön videokonferenssit ja se pyrkii parantamaan vesi- ja energiatehokkuuttaan ja lisäämään kierrätystä; panee merkille, että viraston ruokalassa käytetään biologisesti hajoavia puhdistus- ja desinfiointiaineita ja siellä on tarjolla ympäristöystävällisiä noutopakkauksia ja kierrätettäviä kuppeja, lautasia ja aterimia; panee merkille, että ruokalassa tarjottavat ateriat valmistetaan käyttäen lähiruokaa ja sesonkituotteita sekä luomutiloilta peräisin olevia raaka-aineita;
25.

on tyytyväinen työllisyys- ja sosiaali- ja osallisuusasioiden alalla toimivien virastojen hyvään yhteistyöhön ja etenkin Euroopan työterveys- ja työturvallisuusviraston, Eurofoundin, Cedefopin ja EIGEn yhteistyöhön raportin ”Towards age-friendly work in Europe: a life course perspective on work and ageing from EU agencies” laatimisen yhteydessä;
9.

katsoo, että unionin on oltava valmis vastaamaan muuttoliike- ja pakolaiskriisin mahdolliseen ennakoimattomaan kehitykseen ja pyrkimään muuttoliikkeen alalla ennakoivampaan toimintaan, vaikka pahin vaihe kriisistä näyttää nyt olevan takanapäin; kehottaa siksi komissiota valvomaan jatkuvasti, että otsakkeessa 3 on riittävästi määrärahoja, ja hyödyntämään kattavasti kaikkia nykyisen monivuotisen rahoituskehyksen mukaisesti käytettävissä olevia välineitä vastatakseen oikea-aikaisesti mahdollisiin ennakoimattomiin tapahtumiin, joihin saatetaan tarvita lisärahoitusta; muistuttaa, että vaikka unioni onnistui ottamaan käyttöön joitakin mekanismeja, jotka auttavat selviämään tästä tilanteesta, YK:n pakolaisjärjestön (UNHCR) mukaan Eurooppaan on silti saapunut vuonna 2017 meriteitse tähän mennessä yli satatuhatta pakolaista ja muuttajaa; on näin ollen päättänyt korottaa jonkin verran turvapaikka-, maahanmuutto- ja kotouttamisrahaston ja sisäisen turvallisuuden rahaston määrärahoja, kuten myös sellaisten erillisvirastojen määrärahoja, jotka toimivat turvapaikka-asioiden alalla ja joihin kuuluu mm. Euroopan turvapaikka-asioiden tukivirasto (EASO), sillä nämä virastot tarvitsevat asianmukaiset taloudelliset ja henkilöresurssit; toteaa jälleen, että otsakkeen 3 enimmäismäärä on aivan riittämätön, jotta siitä voitaisiin rahoittaa asianmukaisesti muuttoliike- ja pakolaiskriisistä johtuvia sisäisiä tarpeita tai muita ensisijaisia ohjelmia, kuten kulttuuri- ja kansalaisuusalan ohjelmia;
3.

panee merkille, että varainhoitovuonna 2015 toteutetun talousarvion seurannan tuloksena talousarvion toteutusaste oli 94,05 prosenttia eli 4,72 prosenttia alhaisempi kuin vuonna 2014; toteaa tämän alenemisen johtuvan siitä, että Ruotsissa palkkoihin on sovellettu vuodesta 2014 alkaen matalampaa painotuskerrointa ja rekrytointi on viivästynyt, joten henkilöstöstä on aiheutunut ennakoitua vähemmän kuluja; panee lisäksi merkille, että maksumäärärahojen käyttöaste oli 76,27 prosenttia, mikä merkitsee 4,1 prosentin vähennystä vuoteen 2014 verrattuna;
G.

ottaa huomioon, että 8. maaliskuuta 2017 kansainvälisen naistenpäivän kunniaksi julkaistusta parlamentin raportista ”Naiset Euroopan parlamentissa” ilmenee, että parlamentissa sukupuolijakauma on johtotehtävissä epätasapainoinen, sillä 83,3 prosenttia parlamentin apulaispääsihteereistä ja pääjohtajista on miehiä ja 16,7 prosenttia naisia, 70,2 prosenttia parlamentin johtajista on miehiä ja 29,8 prosenttia naisia ja 65,9 prosenttia parlamentin yksikönpäälliköistä on miehiä ja 34,1 prosenttia naisia;
6.

panee merkille, että tietosuojavaltuutetulla on ainoastaan yksi ylemmän johdon virka ja että keskijohdon viroissa sukupuolten edustus on epätasapainossa, sillä se on 40 prosenttia / 60 prosenttia; pyytää tietosuojavaltuutettua jatkamaan ponnistelujaan sen varmistamiseksi, että palvelukseenotossa ja ylennyspolitiikassa molemmat sukupuolet ovat mahdollisimman tasapuolisesti edustettuina;
panee huolestuneena merkille, että säätiöiden Alliance for Direct Democracy in Europe, Movement for a Europe of Liberties and Democracy, Initiative for Direct Democracy in Europe ja Foundation for a Europe of Liberties and Democracy yhteydessä on havaittu merkittäviä sääntöjenvastaisuuksia, jotka koskevat kiellettyä kansallisten puolueiden suoraa tai epäsuoraa rahoitusta ja lahjoituksia;
6.

muistuttaa, että hyvin monenlaiset työntekijät, niin ruumiillisen työn tekijät kuin toimihenkilöt, ovat työntekijävähennysten kohteena; on huolissaan siitä, että joidenkin työntekijöiden kysyntä perinteisen valmistusteollisuuden alalla on melko vähäistä; on tietoinen siitä, että näille työntekijöille löytyy työtilaisuuksia julkisen tai yksityisen sektorin palvelualoilla, mikä edellyttää merkittävää uudelleenkoulutusta;
5.

toteaa, että unionin autoteollisuuden markkinaosuuden supistuminen on osa pidempiaikaista suuntausta, kuten komissio on todennut niistä autoalaan liittyvien aiempien EGR-hakemusten arvioinneista, joiden taustalla on kauppaan liittyvä globalisaatio, ja toteaa, että vuosina 2000–2015 unioni on menettänyt lähes puolet markkinaosuudestaan;
13.

toteaa, että virasto käyttää komission varhaisvaroitusjärjestelmää ja että sillä on pääsy tietokantaan, josta se voi tarkistaa potentiaalisen sopimuspuolen taloudellisen tilanteen; toteaa, että havaituista riskeistä ilmoitetaan hankintoja ja sopimuksia käsittelevälle neuvoa-antavalle komitealle ja asianomaiselle tulojen ja menojen hyväksyjälle; on tyytyväinen siihen, että joulukuussa 2014 perustettiin keskitetty hankintatoimisto (Central Sourcing Office), jonka tehtävänä on lisätä viraston hankinta- ja sopimuksentekomenettelyjen hallinnoinnin tehokkuutta ja tuloksellisuutta ja samalla varmistaa asianomaisen asetuksen noudattaminen;
10.

panee merkille, että hankintamenettelyistä ja sopimuspuolten valintaperusteista on saatavilla hyvin vähän tietoja; panee merkille, että tietosuojavaltuutetun verkkosivustolla on julkaistu ainoastaan yksi hankintasopimuksen tekemistä koskeva päätös vuodelta 2014; kehottaa tietosuojavaltuutettua esittämään verkkosivustollaan ja vuoden 2015 vuotuisessa toimintakertomuksessa luettelon kaikista tehdyistä hankintasopimuksista, joissa se on ollut mukana, vaikka hankintamenettely olisi ollut toisten toimielinten käynnistämä, samoin kuin tiedot niitä koskevista menettelyistä ja valintaperusteista;
21.

panee merkille, että viranomainen toteutti sisäisen harjoituksen arvioidakseen, mitä vaikutuksia on sen mahdollisuuden poistamisella, että asiantuntijat voivat poistaa joitakin sidonnaisuuksia koskevat tunnistetiedot sidonnaisuuksia koskevista ilmoituksistaan; toteaa, että viranomaisen antamien tietojen mukaan mahdollisuutta poistaa sidonnaisuuksia koskevat tunnistetiedot on käytetty aiemmin hyvin harvoin; panee lisäksi merkille, että kun lautakuntiin otettiin uusia jäseniä viimeksi vuonna 2015, kukaan tieteellisistä asiantuntijoista ei halunnut poistaa sidonnaisuuksia koskevia tunnistetietoja; panee tyytyväisenä merkille, että viranomainen ei enää hyväksy sidonnaisuuksia koskevien tunnistetietojen poistamista ja on peruuttanut tämän mahdollisuuden asiantuntijoilta, kun nämä täyttävät ilmoituksiaan sidonnaisuuksista; kehottaa viranomaista tarkastamaan niiden asiantuntijoiden toimittamat ilmoitukset, jotka on nimitetty ennen vuotta 2015 ja jotka hyödynsivät mahdollisuutta poistaa sidonnaisuuksia koskevat tunnistetiedot;
7.

toteaa, että viranomaisen tilinpäätöksen mukaan täytettyjen virkojen määrä on 146; panee tyytyväisenä merkille, että viranomainen on keskittynyt kohdistamaan resurssinsa ydintoiminta-aloilleen; huomauttaa, että kutakin neljää suoraan viranomaisen tehtävien täytäntöönpanoon liittyvää virkaa kohti on vain yksi hallinnollinen virka;
3.

ottaa huomioon, että autojen myynti on vähentynyt Länsi-Euroopassa rajusti ja saavuttanut 20 vuoden aikajänteen pohjalukemat (5), ja korostaa, että myyntimäärät ovat Euroopassa alimmillaan sitten vuoden 1997; päättelee, että edellä mainittu kytkeytyy suoraan maailmanlaajuiseen rahoitus- ja talouskriisiin, jota on käsitelty Euroopan parlamentin ja neuvoston asetuksessa (EY) N:o 546/2009 (6); korostaa lisäksi, että tämä on koetellut erityisen pahasti keskihintaluokkaan kuuluvien pienten ja keskikokoisten ajoneuvojen valmistajia; toteaa, että kriisi on siten vaikuttanut erityisen tuntuvasti Adam Opel AG -yhtiöön, joka on yksi merkittävistä toimijoista pienten ja keskikokoisten ajoneuvojen keskihintaluokassa, kun taas taloudellisten ajoneuvojen ja premium- ja luksusautojen myynti ei ole kärsinyt yhtä paljon kriisistä;
8.

toteaa, että Dufercon ja NLMK:n työntekijävähennyksien odotetaan vaikuttavan kielteisesti Hainaut’n lääniin, joka on entistä hiilikaivos- ja terästeollisuusaluetta, jolla työllisyys on vahvasti riippuvainen perinteisestä raskaasta teollisuudesta sekä julkisesta sektorista; toteaa, että vuonna 2012 työttömyysaste Hainaut’n läänissä oli 17,7 prosenttia verrattuna Vallonian alueen keskimääräiseen 15,8 prosenttiin ja kansallisen tason 11,2 prosenttiin (7) ja että 18–25-vuotiaiden työttömyysaste oli kaikkein korkein (39 %); korostaa, että työnhakijoiden koulutustaso on yleensä alhainen (51 prosentilla ei ole keskiasteen koulutusta, kun Vallonian alueen vastaava luku on 47 prosenttia), mikä vaikeuttaa työnsaantia entisestään;
16.

pitää valitettavana, että viraston käsitys siitä, mikä on kaupallisesti luottamuksellista tietoa, on aivan liian laaja ja että sen mukaan yritysten on karsittava tutkimussuunnitelmia ja menettelyjä koskevia keskeisiä tietoja, ja kehottaa virastoa panemaan asianmukaisesti täytäntöön kliinisiä lääketutkimuksia koskevan asetuksen säännökset ja etenkin säännöksen, jonka mukaan kliinisiin tutkimusraportteihin sisältyviä tietoja ei saisi pitää kaupallisesti luottamuksellisina;
EUROOPAN PARLAMENTIN PÄÄTÖSLAUSELMA,

annettu 29 päivänä huhtikuuta 2015,

joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka IV – Tuomioistuin

EUROOPAN PARLAMENTTI, joka

panee merkille, että tuomioistuin saattoi vuonna 2013 päätökseen 701 asiaa (vuonna 2012 saatettiin päätökseen 595 asiaa), sen käsiteltäväksi tuli 699 uutta asiaa (632 vuonna 2012), mukaan luettuna 450 oikaisuvaatimusta ja ennakkoratkaisupyyntöä; on tyytyväinen tilastoista ilmeneviin myönteisiin tuloksiin, mutta toteaa, että parantamisen varaa on edelleen;

7.

panee merkille, että yleinen tuomioistuin otti vuonna 2013 käsiteltäväksi 790 uutta asiaa ja sai päätökseen 702 asiaa ja että keskeneräisten asioiden määrä on 1 325, joten oikeusmenettelyjen määrä on yleisesti noussut vuodesta 2012; toteaa myös, että menettelyjen kesto on jonkin verran lyhentynyt; korostaa, että yhdeksännen jaoston perustaminen ei lisännyt yleisen tuomioistuimen tehokkuutta vuonna 2013, mutta toistaa kuitenkin kantansa, jonka mukaan yleisen tuomioistuimen henkilöresursseja on lisättävä;
1.

toteaa, että tilintarkastustuomioistuimen kertomuksen mukaan vuoden 2011 kertomuksessa esitettyjen kolmen huomautuksen osalta, jotka vuoden 2012 kertomuksessa olivat ”kesken” tai ”tekemättä”, toteutettiin korjaavia toimia ja että yksi on vuoden 2013 kertomuksen mukaan nyt ”toteutettu” ja toiset kaksi ovat ”kesken”; toteaa myös, että tilintarkastustuomioistuimen vuoden 2012 kertomuksessa esitettyjen kolmen huomautuksen osalta toteutettiin korjaavia toimia ja kaksi huomautusta on nyt ”toteutettu” ja toinen on ”kesken”;
7.

panee tyytyväisenä merkille, että 21 580 020 euron suuruista uudelleensijoittumisavustusta maksetaan uudelleen työllistymiseen tähtäävän ajanjakson loppuun asti ja se on 70 prosenttia työntekijän viimeisestä bruttopalkasta; panee merkille, että asetuksessa (EU) N:o 1309/2013 tällaisten avustusten osuus rajoitetaan 35 prosenttiin yksittäistapauksessa käyttöön otettavien EGR-avustusten kokonaiskustannuksista, mutta korostaa, että Ranskan hakemuksen toimittamisessa on noudatettu asetusta (EY) N:o 546/2009 (5), jota sovelletaan vuoden 2013 loppuun mennessä jätettyihin hakemuksiin ja joka mahdollistaa varojen anteliaamman käytön erityisavustuksiin, kuten uudelleensijoittumisavustukseen ja yritysten perustamista koskevaan tukeen;
E.

toteaa, että suuri enemmistö (92,6 prosenttia) toimenpiteiden kohteena olevista työntekijöistä on miehiä ja että 7,4 prosenttia heistä on naisia; toteaa, että 65,3 prosenttia työntekijöistä on 30–54-vuotiaita ja että 21,9 prosenttia työntekijöistä on 55–64-vuotiaita;
8.

huomauttaa, että Carsidin irtisanomisten odotetaan pahentavan merkittävästi työttömyyttä Charleroin alueella (joka on entistä hiilikaivos- ja terästeollisuusaluetta, jolla työllisyys on vahvasti riippuvainen perinteisestä raskaasta teollisuudesta), jossa pitkäaikaistyöttömien osuus on suuri ja koulutus- ja osaamistaso on alhainen; panee merkille, että vuonna 2012 työttömyysaste Charleroin alueella (arrondissement) oli 21,6 prosenttia verrattuna Vallonian alueen keskimääräiseen 15,8 prosenttiin ja kansallisen tason 11,2 prosenttiin;
14.

onnittelee oikeusasiamiestä siitä, että vuotuinen toimintakertomus on säilynyt laadukkaana ja että se on toimittanut toiminnan vaikutuksia koskevan kattavan vuosikertomuksen, joka on tärkeä väline oikeusasiamiehen työtä arvioitaessa;
2.

toteaa, että tilintarkastustuomioistuimen kertomuksen mukaan yhden edellisenä vuonna esitetyn huomautuksen perusteella toteutetun korjaavan toimen toteutus on kesken, yksi on toteutettu ja yksi on osittain toteutettu ja ”osittain” kesken;
3.

toteaa, että tilintarkastustuomioistuimen kertomuksen mukaan syyskuun 2013 tilanteen perusteella yhdeksästä vuonna 2011 esitettyjen huomautusten perusteella toteutetusta korjaavasta toimesta yksi on tekemättä, viiden toteutus on kesken ja kolme on toteutettu; muistuttaa, että tämä prosessi on saatettava päätökseen kokonaisuudessaan, määrärahasiirtojen peruuttaminen, valintamenettelyjen avoimuus ja talousarvion suunnittelun puutteiden korjaaminen mukaan luettuina;
16.

katsoo, että etenkin taloudelliset edut on käsiteltävä äärimmäisen huolellisesti ja että asiantuntijoita on pyydettävä ilmoittamaan, olivatko heidän saamansa edut rahallisia; katsoo, että rahallisten etujen osalta on täsmennettävä edun määrä; katsoo, että viranomaisen ei pidä hyväksyä nykyistä käytäntöä, jonka mukaan asiantuntijat ilmoittavat etunsa nimettöminä esimerkiksi käyttämällä ilmaisua ”yksityinen yritys”;
15.

on tietoinen siitä, että Euroopan ulkosuhdehallinto on suhteellisen uusi elin, joka kasvaa edelleen, ja että sen edustustoverkostoa on laajennettava edelleen EU:n poliittisten painopistealueiden varmistamiseksi; toteaa, että ulkosuhdehallinto on ainoa elin, joka on altis kolmansien maiden inflaatiolle ja vaihtokurssien heilahteluille ja jonka henkilöstöön kohdistuu erityisiä turvallisuushuolia;
5.

ottaa huomioon, että Gelderland on Alankomaiden suurin maakunta, jonka asukasluku on noin 2 miljoonaa asukasta; toteaa, että alueen väestö on hyvinkoulutettua, ja alueella on 146 000 yritystä; toteaa, että valtaosa irtisanotuista työntekijöistä toimii perusammateissa; katsoo näin ollen, että olisi tarjottava täydentävää koulutusta, jotta he voivat integroitua uudelleen työmarkkinoille;
D.

ottaa huomioon, että Irlanti on pyytänyt apua tapauksessa, joka koskee 842 työntekijän (joista 554 on tuen kohteena) irtisanomista Irlannissa NUTS II -alueilla Border, Midlands and Western (IE01) sekä Southern and Eastern (IE02), NACE Rev. 2:n kaksinumerotasolla 71 (arkkitehti- ja insinööripalvelut; tekninen testaus ja analysointi) (3) toimivissa 230 yrityksessä; ottaa huomioon, että nämä kaksi vierekkäistä aluetta muodostavat koko Irlannin valtion;
17.

muistuttaa tässä yhteydessä, että lisätalousarvioesityksessä n:o 3/2011 talousarvion ylijäämä on 4,54 miljardia euroa maksumäärärahoina vuonna 2010, joista 1,28 miljardia on peräisin sakoista ja viivästyskoroista; on pettynyt komission ehdotukseen alentaa jäsenvaltioiden maksuosuuksia tällä kokonaissummalla; korostaa, että vaikka sillä ei ole vaikutusta jäsenvaltioiden vajeen yleiseen tasoon, ylijäämän kyseisellä osalla voi olla selkeä vaikutus EU:n vuosittaiseen talousarvioon ja sillä voidaan samalla mahdollistaa jäsenvaltioiden kansallisiin talousarvioihin kohdistuvan paineen alentaminen, mikäli EU:n talousarvioon on otettava täydentäviä maksuja tarpeisiin, joita ei otettu huomioon vuosittaista talousarviota laadittaessa; katsoo, että näistä syistä johtuen sakoista ja viivästyskoroista peräisin olevia tuloja ei olisi vähennettävä BKTL:n perusteella saatavista omista varoista, vaan ne on kirjattava EU:n talousarvioon "varaukseen otettuina määrärahoina", joista aiotaan kattaa kaikki ylimääräiset vuoden aikana ilmenevät maksutarpeet;
2.

korostaa, että toimiva lainsäädäntö on parlamentin ensisijainen tavoite ja että jäsenille, valiokunnille ja poliittisille ryhmille on annettava tarvittavat keinot sen saavuttamiseksi; yhtyy puhemiehistön ehdotuksen yleiseen linjaan ja sen painopistealueisiin; katsoo lisäksi, että ehdotuksen yleinen suuruusluokka on oikeutettu annettujen perustelujen nojalla ja uudet haasteet huomioon ottaen;
41.

muistuttaa, että parlamentin viime vuosina käynnistämien eri Erasmus-pilottihankkeiden (Erasmus oppisopimusoppilaille, Erasmus nuorille yrittäjille, Erasmus keskiasteen kouluissa, julkishallinnon Erasmus-ohjelma) samoin kuin perinteisen Erasmus-ohjelman kiistattomasti myönteiset tulokset sekä osallistumisen että täytäntöönpanon osalta vahvistavat, että unionin on investoitava lisää tähän alaan; katsoo, että on lisättävä tuntuvasti Erasmus-budjettikohtiin osoitettuja kokonaismäärärahoja, jotta lisätään huomattavasti (jopa 1 000 000 henkilöön vuodessa) eurooppalaisiin Erasmus-toimintoihin osallistuvien nuorten määrää; on vakuuttunut, että tämä toimenpide on tarpeen, jotta ratkaistaan asianmukaisesti ongelmia, joita EU joutuu kohtaamaan integrointiprosessissaan, ja autetaan sitä ratkaisemaan tämänhetkinen talouskriisi;
26.

uskoo, että parlamentin lisääntyneen lainsäädännöllisen vastuun omaksuminen on jatkuva prosessi, joka edellyttää, että jäsenten on saatava tukea täysimääräisesti, jotta he voivat hoitaa lainsäädäntötyönsä; pitää tässä yhteydessä tervetulleena puhemiehistön 6. toukokuuta 2009 tekemää päätöstä, jolla pyritään tehostamaan suoraa tukea jäsenille lainsäädäntötyössä erityisesti säädösten laatimisen alkuvaiheessa; katsoo, että on kiinnitettävä huomiota myös lainsäädäntötyön myöhempiin vaiheisiin, ja pitää oleellisen tärkeänä, että jäsenet saavat käyttöönsä oikeat tekstit kaikilla virallisilla kielillä monikielisyysperiaatteen mukaisesti ja noudattaen unionin paremman lainsäädännön tavoitteita, jotta voidaan parantaa avoimuutta ja parlamentin kantojen demokraattista legitiimiyttä lainsäädäntömenettelyissä;